Joris
Joris (gruz. იორი, azer. Qabırrı) – upė Pietų Kaukaze, tekanti Gruzijos rytuose, toliau per Azerbaidžaną (ten vadinama Gabiri) ir įtekanti į Mingečevyro tvenkinį (Kura). Prasideda Didžiajame Kaukaze. Teka giliais kanjonais, tada – per Jorio plokščiakalnį į pietryčius. Jorio vandeniu drėkinami laukai, per Samgorio kanalą vanduo tiekiamas Tbilisio marioms. Įrengta hidroelektrinių kaskada. Prie upės miestų nėra.